ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताने एक महत्त्वाचा टप्पा गाठला- नवीन रुग्णांची दैनंदिन संख्या 16,500 पेक्षा कमी नोंदली गेली; 187 दिवसातील सर्वात कमी संख्या
कोविड रोगातून बरे झालेल्या रुग्णांची एकूण संख्या 98 लाखांच्या पुढे गेली
‘संपूर्ण सरकार आणि संपूर्ण समाज’ या दृष्टिकोनावर आधारीत सातत्यपूर्ण, सक्रिय आणि टप्प्याटप्प्याच्या रणनीतीसह, भारताने आज जागतिक महामारीच्या विरोधातील आपल्या लढाईत महत्त्वपूर्ण टप्पा ओलांडला आहे. नवीन रुग्णांच्या दैनंदिन संख्येने आज नीचांकी पातळी गाठली आहे.
187 दिवसानंतर गेल्या 24 तासांत राष्ट्रीय संख्येत 16,500 पेक्षा कमी नवीन रुग्णांची  भर पडली. 25 जून 2020 रोजी 16,922 नवीन रुग्ण आढळले होते.
भारतातील उपचाराधीन रुग्णांची एकूण संख्या आज 2,68,581 पर्यंत खाली आली. एकूण बाधित रुग्णांमध्ये उपचार सुरु असलेल्या रुग्णांचे प्रमाण 2.63 % पर्यंत कमी झाले आहे.
गेल्या 24 तासांत एकूण उपचाराधीन रुग्णांच्या संख्येत 8,720 ने घट झाली आहे.
बरे होणाऱ्या रुग्णांची वाढती संख्या आणि दररोज आढळणाऱ्या नवीन रुग्णांच्या संख्येतील घट यामुळे भारतातील बरे झालेल्या रुग्णांची एकूण संख्या 1 कोटीच्या जवळ येत आहे. आज बरे झालेल्या रुग्णांची एकूण संख्या 98 लाखांच्या  पुढे गेली आहे. यामुळे रुग्ण बरे होण्याचा दर 95.92 % झाला आहे. बरे झालेले रुग्ण आणि उपचाराधीन रुग्ण यांच्यातील अंतर वाढत आहे आणि सध्या ते 95,38,988 आहे.
गेल्या 24 तासांत 24,900 रुग्ण बरे झाले आहेत.
बरे झालेल्या नवीन रुग्णांपैकी 77.66 % रुग्ण 10 राज्ये / केंद्रशासित प्रदेशांमध्ये आहेत.
महाराष्ट्राने काल 4,501 एवढी एका दिवसातील सर्वाधिक बरे झालेल्या रुग्णांची संख्या नोंदवली. केरळमध्ये काल 4,172 रुग्ण बरे झाले. छत्तीसगडमध्ये काल आणखी 1,901 रुग्ण बरे झाले.
नवीन रुग्णांपैकी 78.16% रुग्ण 10 राज्ये आणि केंद्रशासित प्रदेशांमध्ये आढळले आहेत.
केरळमध्ये गेल्या चोवीस तासांत सर्वाधिक 3,047 नवे रुग्ण आढळले. महाराष्ट्रात 2,498 नवीन रुग्ण तर छत्तीसगडमध्ये 1,188 नवीन रुग्ण काल आढळले.
गेल्या 24 तासांत नोंद झालेल्या 252 मृत्यूंपैकी 77.38 % मृत्यू दहा राज्ये/केंद्रशासित प्रदेशांमध्ये झाले आहेत.
महाराष्ट्रात काल 19.84 टक्के म्हणजे 50 मृत्यूंची नोंद झाली. पश्चिम बंगाल आणि छत्तीसगडमध्ये काल अनुक्रमे 27 आणि 26 मृत्यूची नोंद झाली.
U.Ujgare/S.Kane/P.Kor
आरोग्य आणि कुटुंब कल्याण मंत्रालय
कोविड – 19 संदर्भात अद्ययावत माहिती
नवी दिल्ली, 29 जुलै 2021
देशव्यापी लसीकरण मोहिमेअंतर्गत आतापर्यंत 47.07 कोटी लसीच्या मात्रा देण्यात आल्या
देशभरात आतापर्यंत 3,07,01,612 जण बरे झाले
सध्याचा रुग्ण बरे होण्याचा दर 97.38 %
गेल्या 24 तासांमध्ये 38,465 जण बरे झाले
गेल्या 24 तासात भारतामध्ये 43,509 नवीन रुग्णांची नोंद
भारतातील सध्याची उपचाराधीन रुग्णांची संख्या 4,03,840
उपचाराधीन रुग्ण, एकूण रुग्ण संख्येच्या 1.28 %
साप्ताहिक पॉझिटिव्हिटी दर 5% पेक्षा कमी, हा दर सध्या 2.38%
दैनंदिन पॉझिटिव्हिटी दर 2.52%, हा 5% पेक्षा कमी राहिला आहे
चाचणी क्षमतेमध्ये उल्लेखनीय वाढ झाली आहे, एकूण 46.26 कोटी चाचण्या करण्यात आल्या आहेत
पंतप्रधान कार्यालय
किश्तवाडमध्ये रस्ते अपघातात झालेल्या जीवितहानीबद्दल पंतप्रधानांनी व्यक्त केले दुःख
किश्तवाडमध्ये रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे.
पंतप्रधान कार्यालयाच्या ट्विट संदेशात म्हटले आहे:
"किश्तवाडमध्ये रस्ते अपघातात झालेल्या जीवितहानीमुळे तीव्र दु:ख झाले. या दु:खद प्रसंगी पिडीत कुटुंबाप्रती सहवेदना व्यक्त करतो: पंतप्रधान @narendramodi"
राष्ट्रपती कार्यालय
राष्ट्रपती येत्या 25 ते 28 जुलै दरम्यान जम्मू काश्मीर आणि लडाखला भेट देणार
नवी दिल्ली, 24 जुलै 2021
राष्ट्रपती रामनाथ कोविंद हे 25 जुलै ते 28 जुलै 2021 या कालावधीत जम्मू काश्मीर आणि लडाखला भेट देणार आहेत.
कारगिल विजय दिनाच्या निमित्ताने, 26 जुलै 2021 रोजी राष्ट्रपती हे 1999 मध्ये झालेल्या कारगिल युद्धात भारतीय लष्कराने दाखवलेल्या अतुलनीय धैर्य आणि त्यागाला लडाखमधील द्रास येथील कारगिल युद्ध स्मारकस्थळी जाऊन, आदरांजली वाहतील.
राष्ट्रपती 27 जुलै 2021 रोजी श्रीनगरमधील काश्मीर विद्यापीठाच्या एकोणिसाव्या वार्षिक पदवीदान समारंभाला उपस्थित राहून उपस्थितांना संबोधित करतील.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
जलशक्ती मंत्रालय
दूषित भूजल
नवी दिल्ली, 8 डिसेंबर 2022
केंद्रीय भूजल मंडळ , भूजल गुणवत्ता निरीक्षण कार्यक्रम आणि विविध वैज्ञानिक अभ्यासांचा भाग म्हणून प्रादेशिक स्तरावर देशाचा भूजल गुणवत्ता डेटा  तयार करते.
या अभ्यासामधून विविध राज्ये/केंद्रशासित प्रदेशांच्या विविध भागांतल्या भूजलामध्ये असलेल्या मानवी वापरासाठी अनुज्ञेय मर्यादेपेक्षा  अधिक नायट्रेट, लोह आणि क्षारता यांसारख्या दूषित घटकांचे अस्तित्व स्पष्ट होते.
त्याशिवाय, केंद्रीय जल आयोग  देशातील नद्यांच्या अनुषंगाने देशाच्या विविध भागांमधील केंद्रांच्या माध्यमातून भूपृष्ठावरील पाण्याच्या गुणवत्तेबाबतची माहिती मिळवते. ऑगस्ट 2018 ते डिसेंबर 2020 या काळात प्राप्त झालेल्या माहितीनुसार, महाराष्ट्र, राजस्थान, झारखंड, आसाम, उत्तर प्रदेश, ओडिशा, त्रिपुरा, तामिळनाडू, पश्चिम बंगाल, आंध्र प्रदेश, केरळ, कर्नाटक, बिहार, मध्य प्रदेश, उत्तराखंड, छत्तीसगड, अरुणाचल प्रदेश, मेघालय, गुजरात, मणिपूर, दिल्ली, तेलंगणा, हिमाचल प्रदेश आणि सिक्कीम या राज्यांमध्ये येणाऱ्या काही नद्यांच्या खोऱ्यांमधील 414 ठिकाणी पिण्याच्या पाण्यासाठी  विहित मानकापेक्षा लोहाचे प्रमाण जास्त असल्याचे आढळून आले. त्याशिवाय, 1 जून, 2019 ते 31 मे, 2020 या जलवर्षासाठी 588 पैकी 8 जागांवर पिण्याच्या पाण्यासाठी  नायट्रेट्सचे मूल्य विहित मर्यादेच्या पलीकडे आढळून आले.
ही माहिती जलशक्ती राज्यमंत्री बिश्वेश्वर तुडू यांनी आज लोकसभेत एका लेखी उत्तरात दिली.
भूजलामधील क्षारता, लोह आणि नायट्रेट या दूषित घटकांनी अंशतः प्रभावित भारतामधील जिल्ह्यांची राज्यनिहाय संख्या
|
|
SI.No.
|
|
State/ UT
|
|
Salinity  
|
|
Nitrate

|
|
Iron

|
|
1
|
|
Andhra Pradesh
|
|
12
|
|
13
|
|
12
|
|
2
|
|
Telangana
|
|
9
|
|
10
|
|
9
|
|
3
|
|
Assam
|
||
||
|
25
|
|
4
|
|
Arunachal Pradesh
|
||
||
|
6
|
|
5
|
|
Bihar
|
|
4
|
|
32
|
|
35
|
|
6
|
|
Chhattisgarh
|
|
1
|
|
24
|
|
22
|
|
7
|
|
Delhi
|
|
8
|
|
9
|
|
5
|
|
8
|
|
Goa
|
||
||
|
2
|
|
9
|
|
Gujarat
|
|
26
|
|
32
|
|
14
|
|
10
|
|
Haryana
|
|
18
|
|
21
|
|
20
|
|
11
|
|
Himachal Pradesh
|
||
|
7
|
|
5
|
|
12
|
|
Jammu & Kashmir
|
||
|
9
|
|
10
|
|
13
|
|
Jharkhand
|
||
|
23
|
|
23
|
|
14
|
|
Karnataka
|
|
29
|
|
29
|
|
22
|
|
15
|
|
Kerala
|
|
4
|
|
14
|
|
15
|
|
16
|
|
Madhya Pradesh
|
|
20
|
|
51
|
|
47
|
|
17
|
|
Maharashtra
|
|
28
|
|
30
|
|
24
|
|
18
|
|
Manipur
|
||
||
|
4
|
|
19
|
|
Meghalaya
|
||
||
|
7
|
|
20
|
|
Nagaland
|
||
||
|
5
|
|
21
|
|
Odisha
|
|
18
|
|
29
|
|
31
|
|
22
|
|
Punjab
|
|
12
|
|
23
|
|
16
|
|
23
|
|
Rajasthan
|
|
31
|
|
33
|
|
33
|
|
24
|
|
Tamil Nadu
|
|
29
|
|
32
|
|
16
|
|
25
|
|
Tripura
|
||
||
|
8
|
|
26
|
|
Uttar Pradesh
|
|
14
|
|
62
|
|
68
|
|
27
|
|
Uttarakhand
|
|
1
|
|
4
|
|
8
|
|
28
|
|
West Bengal
|
|
9
|
|
16
|
|
21
|
|
29
|
|
Andaman& Nicobar
|
|
1
|
||
|
3
|
|
30
|
|
Daman & Diu
|
|
1
|
|
2
|
|
|
|
31
|
|
Puducherry
|
||
|
2
|
|
|
||
|
Total
|
|
Parts of 275 districts in 20 states & UTs
|
|
Parts of 507 districts in 23 states & UTs
|
|
Parts of 516 districts in 29 states & UTs
S.Kakade/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
विज्ञान आणि तंत्रज्ञान मंत्रालय
नव्या सॅनीटायझर आणि जंतुनाशकामुळे रसायनयुक्त जंतूनाशकाच्या दुष्परीणामापासून दिलासा
कोविड-19 चा संसर्ग रोखण्यासाठीचा एक उपाय म्हणून वारंवार हात धुताना रसायन युक्त साबण आणि जंतुनाशकाचा वापर केल्याने कोरडे होणारे हात आणि हाताला येणारी खाज यापासून आता लवकरच सुटका होणार आहे. देशाच्या अनेक भागातले स्टार्ट अप आता रसायन युक्त जंतुनाशकाला टिकाऊ पर्याय आणण्यासाठी सरसावले आहेत.
रुग्णालयात निर्माण झालेला जैव कचरा निर्जंतुक करणे आणि दीर्घ काळ आणि सुरक्षित निर्जंतुकीकरण यासाठी नॅनो मटेरियलचा कल्पक वापर आणि रासायनिक प्रक्रिया नवोन्मेश यांचा समावेश आहे.
सुरक्षित निर्जंतुकीकरण आणि स्वच्छता तंत्रज्ञान एकूण 10 कंपन्यांकडून आले असून त्याला कोरोनाविरोधातल्या लढ्यामध्ये भर घालून बळ देणारे केंद्र, कवच,विज्ञान आणि तंत्रज्ञान विभाग, आयआयटी बॉम्बे यांचे सहकार्य लाभले आहे.
मुंबई स्थित इन्फ्लोक्स वाटर सिस्टीम या अतिशय प्रदूषित पाणी आणि सांडपाणी यावर प्रक्रिया करण्यामध्ये काम करणाऱ्या स्टार्ट अपने कोरोना विरोधातल्या लढ्यासाठी आपल्या तंत्रज्ञानात सुधारणा करत जागा आणि साधने निर्जंतुक करण्यासाठी वज्र ही यंत्रणा आरेखित आणि विकसित केली आहे. वज्र केई या श्रेणीमधल्या निर्जंतुक यंत्रणेत बहु स्तरीय निर्जंतुकीकरण प्रक्रिया असून त्यामध्ये ओझोन निर्मिती आणि युव्हीसी लाईट स्पेक्ट्रमचा निर्जंतुकीकरण प्रभाव निर्माण केला जातो. पीपीई वर असणाऱ्या विषाणू, जीवाणू आणि इतर सूक्ष्मजीव निष्प्रभ करण्यासाठी या मध्ये प्रगत ऑक्सिडेशन, इलेक्ट्रोस्टाटीक डिस्चार्ज, युव्हीसी लाईट स्पेक्ट्रमचा वापर करण्यात आला आहे. यामुळे पीपीई, वैद्यकीय आणि अ वैद्यकीय उपकरणे पुन्हा वापरता येणे शक्य असल्यामुळे पैशाची बचत होते.
इन्फ्लोक्स वाटर सिस्टीमने जल क्षेत्रात नवोन्मेशासाठी आयआयटी बॉम्बे मार्फत विज्ञान आणि तंत्रज्ञान विभागाकडून निधी प्रयास अनुदानासह सुरवात केली असून कोविड-19 विरोधातल्या लढ्यासाठी आपल्या तंत्रज्ञानात सुधारणा करण्यासाठी त्यांनी कवच निधी वापरला आहे. महिन्याला 25 निर्जंतुकीकरण यंत्रणा निर्मितीसाठी ते सज्ज झाले असून त्यानंतर दरमहा उत्पादन क्षमतेत 25 % वाढ करण्याच्या दृष्टीने उत्पादन,पुरवठा साखळी आणि लॉजिस्टिक सज्ज करण्यात येत आहे.
M.Iyengar/N.Chitale/P.Kor
गृह मंत्रालय
भविष्यात जागतिक राजकीय पटलावर अर्थव्यवस्था आणि आपत्ती जोखीम व्यवस्थापन यामध्ये भारत आघाडीची भूमिका बजावेल- गृह राज्य मंत्री नित्यानंद राय
आपत्ती जोखीम व्यवस्थापना संदर्भात पंतप्रधानांच्या कार्यक्रमाला प्रोत्साहन देणाऱ्या तीन दिवसांच्या आंतरराष्ट्रीय कार्यक्रमाच्या समारोप सत्राला राय यांनी केले संबोधित
नवी दिल्ली, 29 ऑगस्ट 2020
भविष्यातल्या जागतिक राजकीय पटलावर अर्थव्यवस्था आणि आपत्ती जोखीम व्यवस्थापनाच्या दृष्टीकोनातून भारत आघाडीची भूमिका बजावेल असे केंद्रीय गृह राज्य मंत्री नित्यानंद राय यांनी म्हटले आहे. आपत्ती जोखीम व्यवस्थापनात दहा सूत्री कार्यक्रमाच्या माध्यमातून पंतप्रधानांनी दाखवलेली दूरदृष्टी आणि उत्साह यांना पुष्टी देत यातल्या 6 क्रमांकाच्या पैलू बरोबरच विज्ञान आणि तंत्रज्ञानाची सांगड घालणाऱ्या पाचव्या क्रमांकाच्या पैलूमुळे आपत्ती व्यवस्थापना संदर्भात काम करण्यासाठी विद्यापीठांचे जाळे विकसित होत असल्याचे सांगून त्यातून हवामान जोखीम व्यवस्थापनाच्या आवश्यकताही पूर्ण होत असल्याचे ते म्हणाले.
आंतरराष्ट्रीय विज्ञान आणि तंत्रज्ञान परिषदेच्या समारोप कार्यक्रमात अध्यक्ष स्थानावरून ते बोलत होते. राष्ट्रीय आपत्ती व्यवस्थापन संस्था  आणि विज्ञान आणि तंत्रज्ञान विभाग  यांनी 27 ऑगस्ट 2020ला व्हिडीओ कॉन्फरन्सिंग द्वारे हा कार्यक्रम आयोजित केला होता. आपल्या देशातल्या विज्ञान आणि तंत्रज्ञान क्षेत्रातल्या प्रतिभेवर विश्वास व्यक्त करतानाच आपल्या देशातल्या अगदी दुर्गम भागातल्या आणि प्रत्येक गरजू व्यक्तीपर्यंत पोहोचण्याचे विज्ञान आणि तंत्रज्ञान विभागाचे उद्दिष्ट असल्याचे त्यांनी सांगितले. तीन दिवसांच्या या परिषदेचे फलित आणि शिफारसी येत्या काळात वास्तवात साकारल्या जातील असे ते त्यांनी सांगितले.
या परिषदेच्या उद्घाटन सत्राला केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी 25 ऑगस्ट 2020 ला संबोधित केले होते. हवामान अनुकूल नियोजन प्रकल्पाअंतर्गत आयोजित केलेल्या या आंतरराष्ट्रीय कार्यक्रमासाठी विज्ञान आणि तंत्रज्ञान विभागाचेही सहकार्य लाभले.
देशातले तज्ञ, सरकारी अधिकारी, विज्ञान आणि तंत्रज्ञानक्षेत्रातले दिग्गज, धोरणकर्ते, अंमलबजावणी करणारे यांच्यासह 10 देशातले मान्यवरही या कार्यक्रमाला उपस्थित होते.M.Iyengar/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
आरोग्य आणि कुटुंब कल्याण मंत्रालय
केरळ, महाराष्ट्र, पंजाब, कर्नाटक, तामिळनाडू आणि गुजरातमध्ये कोविड रुग्णांच्या दैनंदिन संख्येत वाढ कायम
देशातील अनेक राज्यांमध्ये कोविड रुग्णांच्या दैनंदिन संख्येत वाढ नोंदली जात आहे. महाराष्ट्र, केरळ, पंजाब, कर्नाटक, तामिळनाडू आणि गुजरात या सहा राज्यांमध्ये गेल्या 24 तासात नवीन रुग्णांमध्ये वाढ झाली आहे.
गेल्या 24 तासांत 15,510 नवीन रुग्ण आढळून आले आहेत. महाराष्ट्रात सर्वाधिक 8,293 रुग्ण आढळले आहेत. त्याखालोखाल केरळमध्ये 3,254 आणि पंजाबमध्ये 579 नवीन रुग्ण आढळले आहेत.
केंद्र सरकार जिथे सक्रिय रुग्णांची संख्या जास्त आहे आणि दररोज नवीन कोविड रुग्णसंख्येत वाढ होत आहे अशा राज्ये आणि केंद्रशासित प्रदेशांशी नियमित संपर्क साधत आहे. कोविड19 चा प्रसार रोखण्यासाठी सतत कठोर दक्षता बाळगण्याचा सल्ला राज्ये / केंद्रशासित प्रदेशांना देण्यात आला आहे.
आज भारताची एकूण सक्रिय रुग्णसंख्या 1,68,627 इतकी आहे. भारतातील सध्याच्या सक्रिय रुग्णसंख्येचे प्रमाण आता भारताच्या एकूण सकारात्मक रुग्णसंख्येच्या 1.52 टक्के आहे. एकट्या महाराष्ट्रात एकूण सक्रिय रुग्णांपैकी 46.39 टक्के रुग्ण आहेत.
10,000 हून अधिक सक्रिय रुग्ण असलेली केरळ आणि महाराष्ट्र ही दोन राज्ये आहेत.
आतापर्यंत 2,92,312 सत्राद्वारे लाभार्थ्यांना एकूण 1,43,01,266 लसीच्या मात्रा देण्यात आल्या आहेत.
लसीकरणासाठी नोंदणी व वेळेबाबत कोणत्याही माहितीसाठी लाभार्थ्यांनी पुढील युझर गाईड अर्थात मार्गदर्शक सूचना पाहाव्यात. :
https://www.mohfw.gov.in/pdf/UserManualCitizenRegistration&AppointmentforVaccination.pdf
या सर्व खासगी रुग्णालयांची यादी आरोग्य व कुटुंब कल्याण मंत्रालय आणि राष्ट्रीय आरोग्य प्राधिकरणाच्या संकेतस्थळावर अपलोड करण्यात आली आहे. यासाठी पुढील संकेतस्थळांना भेट द्या
a) https://www.mohfw.gov.in/pdf/CGHSEmphospitals.xlsx
b) https://www.mohfw.gov.in/pdf/PMJAYPRIVATEHOSPITALSCONSOLIDATED.xlsx
आतापर्यंत 1.07 कोटी  पेक्षा जास्त लोक बरे झाले आहेत. गेल्या 24 तासांत 11,288 रूग्ण बरे झाले आहेत आणि त्यांना घरी सोडले आहे.
महाराष्ट्रात काल सर्वाधिक 62 मृत्यूंची नोंद झाली.
M.Chopade/S.Kane/P.Kor
युवा व्यवहार आणि क्रीडा मंत्रालय
मेजर ध्यानचंद राष्ट्रीय स्टेडीयम मध्ये जागतिक तोडीची सहा स्क्वाश कोर्ट, किरेन रिजीजू यांच्या उपस्थितीत परराष्ट्र व्यवहार मंत्र्यांनी केली पायाभरणी
परराष्ट्र व्यवहार मंत्री डॉ एस जयशंकर यांनी आज नवी दिल्लीतल्या मेजर ध्यानचंद राष्ट्रीय स्टेडीयम मध्ये सहा स्क्वाश कोर्टची,केंद्रीय युवा कल्याण आणि क्रीडा मंत्री किरेन रिजीजू यांच्या उपस्थितीत पायाभरणी केली. मुख्य अतिथी क्रीडा प्रेमी डॉ एस जयशंकर यांनी या प्रकल्पाची प्रशंसा केली. भारताकडे प्रचंड क्रीडा कौशल्य आहे आणि या कौशल्याला पैलू पाडण्यासाठी उत्साही प्रशिक्षकही आहेत.मात्र अभाव होता तो यासाठीच्या सुयोग्य कोर्ट्सचा असे सांगून ही सुविधा आदर्श ठरेल असा विश्वास त्यांनी व्यक्त केला.
आपण क्रीडाविश्वाचे लोकशाहीकरण केले असून ही कोणाची मक्तेदारी राहता कामा नये.ज्या क्रीडा प्रकारात आपण उत्तम कामगिरी केली ती त्याचे लोकशाहीकरण केल्यामुळे शक्य झाल्याचेत्यांनी सांगितले.स्क्वाश संदर्भात हे या दिशेने टाकलेले पाऊल आहे असे ते म्हणाले.
750 चौरस मीटर वरच्या या प्रकल्पासाठीच्या 5.52 कोटी रुपये खर्चाला मान्यता देण्यात आली असून तो 6 महिन्यात पूर्ण होईल अशी अपेक्षा आहे. यामध्ये 6 एकल स्क्वाश कोर्ट असून 3 कोर्ट्सचे सरकत्या भिंतीचा उपयोग करत दुहेरीसाठीच्या कोर्ट मध्ये रुपांतर करता येणार आहे.
या नव्या सुविधेमुळे जागतिक तोडीचे चॅम्पियन घडतील असा विश्वास क्रीडा मंत्री किरेन रीजीजू यांनी व्यक्त केला. ही सहा कोर्ट्स केवळ जागतिक तोडीची राहतील असे नव्हे तर या सर्वोत्तम केंद्रात जागतिक तोडीचे विजेते घडतील. उदयोन्मुख होतकरू खेळाडू या केंद्राचा जास्तीत जास्त लाभ घेतील अशी आशा त्यांनी व्यक्त केली. सुविधांच्या शोधात खेळाडूना राहायला लागता कामा नये असे सांगून खेळाडूंना सुविधा आम्ही पुरवू असे त्यांनी सांगितले.
आशियाई क्रीडा स्पर्धा आणि राष्ट्रकुल क्रीडा स्पर्धेत स्क्वाश हा भारतासाठी यशस्वी क्रीडा प्रकार राहीला असून सौरव घोशाल, दीपिका पल्लीकल आणि ज्योत्स्ना चिनप्पा यांनी देशासाठी नेत्रदीपक कामगिरी केली आहे.
भारतीय क्रीडा प्राधिकरणाचे महा संचालक संदीप प्रधान यांच्या सह इतर मान्यवर यावेळी उपस्थित होते.
पंतप्रधान कार्यालय
भागलपूरमधील स्फोटात झालेल्या जीवितहानीबद्दल पंतप्रधानांनी व्यक्त केले दुःख
पंतप्रधान नरेंद्र मोदी यांनी भागलपूर येथे स्फोटात झालेल्या जीवितहानीबद्दल दु:ख व्यक्त केले आहे. पंतप्रधानांनी या घटनेशी संबंधित परिस्थितीबद्दल मुख्यमंत्री श्री नितीश कुमार यांच्याशी चर्चा केली. प्रशासन मदत आणि बचाव कार्यात सक्रीय असून पीडितांना सर्वोतोपरी मदत केली जात आहे असे त्यांनी सांगितले.
आपल्या ट्विटर संदेशात पंतप्रधानांनी म्हटले आहे;
"बिहारमधील भागलपूर येथे स्फोटामुळे झालेल्या जीवितहानीची बातमी अस्वस्थ करणारी आहे. जखमींच्या प्रकृतीत लवकर सुधारणा व्हावी अशी मी कामना करतो. घटनेशी संबंधित परिस्थिती संदर्भात मुख्यमंत्री @NitishKumar जी यांच्याशी बोललो. प्रशासन मदत आणि बचाव कार्यात सक्रीय आहे. आणि पीडितांना सर्वोतोपरी मदत केली जात आहे."
संरक्षण मंत्रालय
‘उदारशक्ती’ संयुक्त सरावाचा समारोप
नवी दिल्ली, 18 ऑगस्ट 2022
मलेशियामधील क्वांतन हवाई तळावर 16 ऑगस्ट 2022 रोजी भारतीय हवाई दल आणि मलेशियाचे रॉयल मलेशियन हवाई दल यांच्यातील ‘उदारशक्ती’ या द्विपक्षीय संयुक्त सरावाचा समारोप झाला.
चार दिवस सुरु असलेल्या या सरावादरम्यान, अनेक प्रकारच्या तसेच पद्धतींच्या सराव संचात सादर केलेल्या संयुक्त हवाई लढाऊ कसरतींच्या माध्यमातून दोन्ही देशांच्या हवाई दलांनी परस्पर सहयोगाचे दर्शन घडविले.या सरावात सहभागी झालेल्या सर्व जवानांनी घडविलेले उच्च श्रेणीच्या व्यावसायिकतेचे दर्शन हे या सरावाचे वैशिष्ट्य ठरले.
‘उदारशक्ती’ संयुक्त सरावाने दोन्ही देशांच्या हवाई दल कर्मचाऱ्यांना परस्परांच्या हवाई दलातील उत्कृष्ट पद्धतींची माहिती सामायिक करण्याची संधी मिळाली. सरावाचा समारोप करताना पारंपरिक समारोप समारंभासह सुखोई-30एमकेआय आणि सुखोई-30एमकेएम या प्रकारातील सात विमानांनी हवाई तळावरील आकाशात हवाई कसरती केल्या. भारतीय हवाई दलाचा ताफा आता पिच ब्लॅक-22 या संयुक्त सरावात सहभागी होण्यासाठी ऑस्ट्रेलियाच्या डार्विन शहराकडे रवाना होणार आहे.S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 173
संरक्षण मंत्रालय
समुद्र शक्ती-23 या युद्धाभ्यासाची झाली सांगता
भारत-इंडोनेशिया या देशांमधील समुद्र शक्ती-23 या चौथ्या द्विपक्षीय युद्धसरावाचा समारोप दक्षिण चीन समुद्रात झाला.
यासरावाचे आयोजन 17 - 19 मे 2023 या कालावधीत झाले. एएसडब्लू कॉर्व्हेट आयएनएस कावरत्ती हे जहाज , चेतक हेलिकॉप्टर आणि डॉर्नियर मेरीटाइम पेट्रोल एअरक्राफ्ट अर्थात समुद्रावर गस्ती घालणारी विमाने या भारताकडून सहभागी झाले.
इंडोनेशियन नौदलाकडून केआरआय सुलतान इस्कंदर मुडा, हेलिकॉप्टर पँथर आणि सीएन 235 सागरी गस्ती विमानाचा समावेश होता. सामरिक धोरणात्मक कारवाई, तोफगोळ्यांचा भडीमार, हेलिकॉप्टर कार्यान्वयन, हवाई संरक्षण आणि पाणबुडीविरोधी युद्ध सराव यासह अनेक जटिल सराव यावेळी करण्यात आले . यामुळे दोन्ही नौदलांमधील परस्पर कार्यक्षमता वाढली.
सागरी सरावाच्या आधी बंदरावरील सराव टप्पाही फलदायी ठरला. यात व्यावसायिक संवाद, विविध कारवाया आणि क्रीडाउपक्रम देवाणघेवाण यांचा समावेश होता.
सराव समुद्र शक्ती-23 ची यशस्वी सांगता झाली. भारत आणि इंडोनेशिया यांच्यातील भागीदारी यामुळे अधिक मजबूत झाली. दोन्ही नौदलांनी सहकार्यात्मक सहभागांद्वारे या प्रदेशात शांतता आणि स्थैर्याला प्रोत्साहन देण्यासाठी वचनबद्धत असल्याचे यातून स्पष्ट केले.
शिक्षण मंत्रालय
राष्ट्रीय शिक्षण धोरण, 2020 मध्ये विशेषत: मुली आणि ट्रान्सजेंडर विद्यार्थ्यांना समान दर्जाचे शिक्षण देण्यासाठी लिंगभाव समावेशन निधी  स्थापन करण्याची तरतूद
नवी दिल्ली, 31 जुलै 2023
राष्ट्रीय शिक्षण धोरण , 2020 'समन्यायी आणि समावेशक शिक्षण' यावर केंद्रित आहे. कोणतेही मूल त्याच्या मागचे वातावरण आणि त्याच्या सामाजिक-सांस्कृतिक स्थिती मुळे शैक्षणिक संधीच्या बाबतीत मागे राहू नये ही संकल्पना या धोरणात प्रतिबिंबित झाली आहे. यात सामाजिक-आर्थिकदृष्ट्या वंचित गटांच्या  समस्या विचारात घेतल्या असून त्यात महिला आणि ट्रान्सजेंडर व्यक्तींचा समावेश आहे.याव्यतिरिक्त, राज्ये आणि स्थानिक समुदाय संस्थांच्या भागीदारीसह शिक्षणामध्ये स्त्री -पुरुष समानता प्राप्त करण्यासाठी प्राधान्य म्हणून त्याकडे पाहण्याची आवश्यकता या धोरणात मांडण्यात आली आहे.
राष्ट्रीय शैक्षणिक धोरण, 2020 मध्ये सर्व मुली तसेच ट्रान्सजेंडर विद्यार्थ्यांना समान दर्जाचे शिक्षण देण्याची देशाची क्षमता उभारण्यासाठी विशेषतः मुली आणि ट्रान्सजेंडर विद्यार्थ्यांसाठी लिंगभाव समावेशन निधी  स्थापन करण्याची तरतूद आहे. सामाजिक-आर्थिकदृष्ट्या वंचित गटांसाठी  समर्पित संसाधनांचे वितरण करून संपूर्ण शिक्षा 2.0 अंतर्गत मुलींसाठी समान आणि दर्जेदार शिक्षणासाठी राष्ट्रीय शिक्षण धोरणाची उद्दिष्टे विशिष्ट तरतुदींद्वारे पूर्ण केली जात आहेत.समग्र शिक्षा अंतर्गत, मुलींना दर्जेदार शिक्षण देण्यासाठी विविध उपक्रमांचे उद्दिष्ट ठेवण्यात आले आहे, यात मुलींचा शाळेत प्रवेश सुलभ करण्यासाठी घराच्या जवळ शाळा उघडणे, आठवीपर्यंतच्या मुलींना मोफत गणवेश आणि पाठ्यपुस्तके, अतिदुर्गम/डोंगराळ भागातील अतिरिक्त शिक्षक आणि शिक्षकांसाठी निवासस्थाने, महिला शिक्षकांसह अतिरिक्त शिक्षकांची नियुक्ती, इयत्ता पहिली ते बारावीच्या सीडब्ल्यूएसएन म्हणजेच विशेष गरजा असलेल्या दिव्यांग मुलींना छात्रवृत्ती ,मुलींसाठी स्वतंत्र स्वच्छतागृहे, मुलींच्या सहभागाला प्रोत्साहन देण्यासाठी शिक्षकांसाठी संवेदनक्षम विषयक कार्यक्रम, लिंगभाव -जागरूकता अध्यापन-शिक्षण साहित्यासह पाठ्यपुस्तके इ.याचा समावेश आहे.
याशिवाय, शालेय शिक्षणाच्या सर्व स्तरांवरील मुलगा-मुलगी दरी कमी करण्यासाठी, अनुसूचित जाती, अनुसूचित जमाती, इतर मागासवर्ग, अल्पसंख्याक आणि दारिद्र्यरेषेखालील अशा वंचित गटांतील मुलींसाठी सहावी ते बारावीपर्यंतच्या निवासी शाळा असलेल्या कस्तुरबा गांधी बालिका विद्यालये , शैक्षणिकदृष्ट्या मागास तालुक्यांमध्ये मंजूर करण्यात आल्या आहेत. 30.06.2023 पर्यंत, 6.88 लाख मुलींच्या प्रवेश नोंदणीसह देशात एकूण 5639 कस्तुरबा गांधी बालिका विद्यालये मंजूर करण्यात आली आहेत.
शिक्षण राज्यमंत्री डॉ. अन्नपूर्णा देवी यांनी आज लोकसभेत एका लेखी उत्तरात ही माहिती दिली.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
पंतप्रधान कार्यालय
पापुआ न्यू गिनी च्या सर्वोच्च नागरी पुरस्काराने पंतप्रधान नरेंद्र मोदी यांचा सन्मान
नवी दिल्ली, 22 मे 2023
'गव्हर्नमेंट हाऊस' इथे झालेल्या एका विशेष समारंभात पापुआ न्यू गिनीचे गव्हर्नर जनरल सन्माननीय सर बॉब दादाए यांनी पंतप्रधान नरेंद्र मोदी यांना ‘ग्रँड कम्पॅनियन ऑफ द ऑर्डर ऑफ लोगोहू’  हा सन्मान दिला. पापुआ न्यू गिनी देशातील हा सर्वोच्च नागरी सन्मान असून हा सन्मान मिळवणाऱ्याला ‘चीफ’ असे संबोधले जाते.S.Bedekar/U.Raikar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
उच्च कार्यक्षमतेच्या सौर पीव्ही मॉड्यूलच्या राष्ट्रीय उपक्रमाचा उत्पादन आधारित प्रोत्साहन योजनेत समावेश करण्याचा केंद्रीय मंत्रिमंडळाचा निर्णय
नवी दिल्ली, 7 एप्रिल 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने उच्च कार्यक्षमतेचे सौर पीव्ही मॉड्यूलच्या राष्ट्रीय उपक्रमाचा उत्पादन आधारित प्रोत्साहन योजनेत समावेश करण्याचा निर्णय घेतला.
या उपक्रमातून गिगावॅट स्तराच्या उच्च कार्यक्षमतेच्या सौर पीव्ही मॉड्यूलच्या उत्पादनाचे लक्ष्य गाठण्यासाठी 4,500 कोटी रुपयाच्या अतिरिक्त खर्चासाठी ही मंजुरी देण्यात आली.
देशांतर्गत उत्पादन क्षेत्र हे आयात केलेल्या सौर सेल्स आणि मॉड्यूलच्या परिचालन क्षमतेपुरते मर्यादित असल्यामुळे, सौर क्षमता ही मोठ्या प्रमाणावर आयात केलेल्या सौर फोटोव्होल्टिक सेल्स आणि मॉड्यूल्सवर अवलंबून आहे. उच्च क्षमतेच्या सोलर पीव्ही मॉड्यूलचा राष्ट्रीय उपक्रम हा विद्युतक्षेत्रासारखाच आयातीवरील अवलंबित्व कमी करत आहे, त्याचप्रमाणे आत्मनिर्भर भारत या उपक्रमालाही सहाय्यकारी ठरत आहे.
देशांतर्गत सौर फोटोव्होल्टिक उत्पादक हे स्पर्धात्मक लिलाव प्रक्रियेतून निवडले जातील. सौर फोटोव्होल्टिक उत्पादन प्रकल्प सुरू केल्यापासून पाच वर्ष उच्च क्षमतेच्या सौर मॉड्यूल्सच्या विक्रीवर हा उत्पादन आधारित प्रोत्साहन निधी दिला जाईल. उत्पादकांना उच्च क्षमतेच्या सौर फोटोव्होल्टिक मॉड्यूल्ससाठी गौरवण्यात येईल तसेच त्यांच्या मालाला देशांतर्गत बाजारपेठ उपलब्ध होईल. त्यामुळे वाढीव मॉड्यूल क्षमतेबरोबरच स्थानिक बाजारपेठेनुसार उच्च मूल्य देण्याच्या क्षमतेवरही प्रोत्साहन निधी अवलंबून असेल.
या योजनेतून होणारे फायदे पुढील प्रमाणे असतील :
- अतिरिक्त 10,000 मेगावॅट क्षमतेचे एकत्रित सौर पीव्ही उत्पादन प्रकल्प
- सौर पीव्ही उत्पादन प्रकल्पात 17,200 कोटी रुपयांची प्रत्यक्ष गुंतवणूक
- बॅलन्स ऑफ मटेरियल साठी पाच वर्षापर्यंत 17,500 कोटी रुपयांची आवश्यकता
- 30,000 जणांना थेट तर जवळपास 1,20,000 जणांना अप्रत्यक्ष रोजगार
- याद्वारे दर वर्षीच्या सुमारे 17,500 कोटीं रुपयांच्या आयातीला पर्याय
- सौर मॉड्यूलमध्ये उच्च दर्जाची क्षमता प्राप्त करण्यासाठी संशोधन आणि विकासाला प्रोत्साहन
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जुनी वाहने भंगारात काढण्यासाठी आज सुरु करण्यात आलेले धोरण हा भारताच्या विकासाच्या वाटचालीतला महत्वाचा टप्पा – पंतप्रधान
वाहने भंगारात काढण्यासाठी आज सुरु करण्यात आलेले धोरण म्हणजे भारताच्या विकासाच्या वाटचालीतला महत्वाचा टप्पा असल्याचे पंतप्रधान नरेंद्र मोदी यांनी म्हटले आहे.
‘वाहने भंगारात काढण्यासाठी आज सुरु करण्यात आलेले धोरण म्हणजे भारताच्या विकासाच्या वाटचालीतला महत्वाचा टप्पा आहे.वाहने भंगारात काढण्यासाठी पायाभूत सुविधा उभारण्यासाठी गुजरातमध्ये आयोजित करण्यात आलेल्या गुंतवणूकदार परिषदेमुळे संधीची नवी दालने खुली होणार आहेत. आपले युवा आणि स्टार्ट अप्स यांनी या कार्यक्रमात सहभागी होण्याची मी विनंती करतो.’ असे पंतप्रधानांनी ट्वीट संदेशात म्हटले आहे.
वाहने भंगारात काढण्यासंदर्भातल्या या धोरणामुळे रस्त्यावर धावण्यासाठी अयोग्य आणि प्रदूषणकारक वाहने, पर्यावरण स्नेही पद्धतीने टप्याटप्याने भंगारात काढण्यासाठी मदत होणार आहे.व्यवहार्य चक्राकार अर्थव्यवस्था निर्माण करणे आणि पर्यावरणाप्रती उत्तरदायित्व निभावत सर्व संबधितांसाठी योग्य मूल्य आणणे हे आपले उद्दिष्ट असल्याचेही पंतप्रधानांनी म्हटले आहे.